Izziņa par atzinumos sniegtajiem iebildumiem

**par Ministru kabineta rīkojuma projektu „Par valsts nekustamā īpašuma ieguldīšanu valsts sabiedrības ar ierobežotu atbildību**

**„Latvijas Nacionālā opera un balets” pamatkapitālā”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par elektronisko saskaņošanu:**

|  |  |
| --- | --- |
| Datums: | 2021.gada 2.septembrī |
|  |  |
| Saskaņošanas dalībnieki: | Finanšu ministrija, Tieslietu ministrija un Pārresoru koordinācijas centrs |
|  |  |
| Saskaņošanas dalībnieki izskatīja šādu ministriju (citu institūciju) iebildumus: | Finanšu ministrija, Tieslietu ministrija un Pārresoru koordinācijas centrs |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Ministru kabineta rīkojuma projekts „Par valsts nekustamā īpašuma ieguldīšanu valsts sabiedrības ar ierobežotu atbildību „Latvijas Nacionālā opera un balets” pamatkapitālā” (turpmāk – Projekts) un Projekta sākotnējās ietekmes novērtējuma ziņojums (anotācija). | **Finanšu ministrija:**  Ņemot vērā, ka atbilstoši Publiskas personas mantas atsavināšanas likumam un Ministru kabineta 2020.gada 19.februāra rīkojumam Nr.64 “Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā, pārņemšanu valsts īpašumā” nekustamais īpašums Aspazijas bulvārī 3, Rīgā, nodots valstij Kultūras ministrijas īpašumā uz funkcijas īstenošanas laiku un ir paredzēts pienākums attiecīgo nekustamo īpašumu bez atlīdzības nodot Rīgas pilsētas pašvaldības īpašumā, ja tas vairs netiek izmantots minētā Ministru kabineta rīkojuma 1.punktā minēto funkciju īstenošanai, lūdzam skaidrot, kā Kultūras ministrija nodrošinās nekustamā īpašuma nodošanu atpakaļ pašvaldībai, ja tas netiks izmantots attiecīgās funkcijas īstenošanai, kā arī lūdzam pievienot rīkojuma projektam Ministru kabineta sēdes protokollēmuma projektu, paredzot uzdevumu Kultūras ministrijai kā valsts sabiedrības ar ierobežotu atbildību “Latvijas Nacionālā opera un balets” kapitāla daļu turētājai nodrošināt, ka gadījumā, ja nekustamais īpašums Aspazijas bulvārī 3, Rīgā, vairs nebūs nepieciešams minētās kapitālsabiedrības funkciju īstenošanai, tas tiks atgūts valsts īpašumā bez atlīdzības un sekojoši nodots Rīgas pilsētas pašvaldībai. | **Ņemts vērā** | Projekts papildināts ar 3.punktu šādā redakcijā:  „3. Kultūras ministrijai kā valsts sabiedrības ar ierobežotu atbildību „Latvijas Nacionālā opera un balets” kapitāla daļu turētājai nodrošināt, ka nekustamais īpašums Aspazijas bulvārī 3, Rīgā, tiek atgūts valsts īpašumā, attiecīgi samazinot valsts sabiedrības ar ierobežotu atbildību „Latvijas Nacionālā opera un balets” pamatkapitālu, ja tas vairs netiek izmantots šā rīkojuma 1.punktā minēto funkciju īstenošanai, un nodots Rīgas pilsētas pašvaldības īpašumā bez atlīdzības.”  Papildināts Projekta sākotnējās ietekmes novērtējuma ziņojuma (anotācijas) I sadaļas 2.punkts ar šādu informāciju:  „Latvijas Nacionālā opera dibināta 1919.gadā, savukārt Latvijas Nacionālās operas ēkas celtniecība ir pabeigta 1863.gadā. Kapitālsabiedrības darbību regulē speciālais Latvijas Nacionālās operas un baleta likums, saskaņā ar minētā likuma 4.pantu noteiktas tās funkcijas (nemainīgas jau vairāk kā 100 gadus), savukārt saskaņā ar 5.pantu kapitālsabiedrību var reorganizēt vai likvidēt tikai, pamatojoties uz likumu. Līdz ar to nav prognozējams, ka Latvijas Nacionālās operas ēka, kas celta speciāli operas un baleta žanra izrāžu veidošanai, netiks izmantota kultūras funkciju īstenošanai.” |
|  | Projekts un Projekta sākotnējās ietekmes novērtējuma ziņojums (anotācija). | **Pārresoru koordinācijas centrs:**  Projekts paredz Saskaņā ar [Publiskas personas mantas atsavināšanas likuma](https://likumi.lv/ta/id/68490-publiskas-personas-mantas-atsavinasanas-likums) [40.pantu](https://likumi.lv/ta/id/68490-publiskas-personas-mantas-atsavinasanas-likums#p40) atļaut KM ieguldīt valsts sabiedrības ar ierobežotu atbildību “Latvijas Nacionālā opera un balets” (turpmāk – LNOB) pamatkapitālā kā mantisko ieguldījumu valsts nekustamo īpašumu (nekustamā īpašuma kadastra Nr.0100 005 0056), kas sastāv no zemes vienības (zemes vienības kadastra apzīmējums 0100 005 0056) 12 095 m2 platībā un divām būvēm (būvju kadastra apzīmējumi 0100 005 0056 001 un 0100 005 0055 004) Aspazijas bulvārī 3, Rīgā (turpmāk – Atsavināmais īpašums), ar kopējo valsts mantiskā ieguldījuma vērtību 16 000 000 *euro*, kas ierakstīts zemesgrāmatā uz valsts vārda KM personā.  Atsavināmais īpašums - Latvijas Nacionālās operas ēka atrodas valsts nozīmes kultūras pieminekļu sarakstos ar valsts aizsardzības Nr.6513 (ieraksts Nr.2.1.). Ar Ministru kabineta 2020.gada 19.februāra rīkojumu Nr. 64 Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā, pārņemšanu valsts īpašumā (turpmāk – Pārņemšanas rīkojums) Atsavināmais īpašums tika nodots valstij KM personā, vienlaikus nolemjot, ka tas izmantojams tikai pārvaldes funkciju īstenošanai kultūras jomā (uzskaitot konkrētas izmantošanas jomas), un uzdodot KM, nostiprinot īpašuma tiesības uz nekustamo īpašumu zemesgrāmatā uz valsts vārda:   1. norādīt, ka īpašuma tiesības nostiprinātas uz laiku, kamēr nekustamais īpašums tiek izmantots šā rīkojuma 1. punktā minēto funkciju īstenošanai; 2. ierakstīt atzīmi par aizliegumu atsavināt nekustamo īpašumu vai tā daļu un apgrūtināt to ar hipotēku bez Rīgas pilsētas pašvaldības piekrišanas (izņemot KM tiesības šā rīkojuma 1. punktā minēto nekustamo īpašumu ieguldīt LNOB pamatkapitālā, nostiprinot īpašuma tiesības uz nekustamo īpašumu zemesgrāmatā uz LNOB vārda, ar nosacījumu, ka tiek nodrošināta šā rīkojuma 1. punktā minēto funkciju īstenošana; 3. KM nekustamo īpašumu bez atlīdzības nodot Rīgas pilsētas pašvaldības īpašumā, ja tas vairs netiek izmantots šā rīkojuma 1. punktā minēto funkciju īstenošanai.   Pārņemšanas rīkojumā ietvertie nosacījumi ir nostiprināti zemesgrāmatā: II. daļas 1. iedaļas 5.3. punktā ir nostiprināta atzīme par īpašuma tiesību saistību ar Pārņemšanas rīkojumā minēto funkciju izpildi, un II. daļas 2. iedaļas 1.1. punktā – aizliegums bez Rīgas pilsētas pašvaldības piekrišanas atsavināt vai apgrūtināt īpašumu.  Pārņemšanas rīkojumā ietvertie nosacījumi ir spēkā un ir jāievēro, plānojot KM turpmāko rīcību ar Atsavināmo īpašumu. KM, ieguldot nekustamo īpašumu kapitālsabiedrībā, ir jānodrošina Pārņemšanas rīkojuma noteikumu izpilde vai jārosina to atcelšana, vai grozīšana. Ja, ieguldot Atsavināmo īpašumu kapitālsabiedrības pamatkapitālā, netiek pārskatīti Pārņemšanas rīkojumā KM noteiktie uzdevumi, tad īpašuma atsavināšanas procesā ir jānodrošina, ka Atsavināmais nekustamais īpašums arī turpmāk tiks izmantots Pārņemšanas rīkojuma 1. punktā minēto funkciju īstenošanai, kā arī iespēja nekustamo īpašumu bez atlīdzības nodot Rīgas pilsētas pašvaldības īpašumā, ja tas vairs netiks izmantots šā rīkojuma 1.punktā minēto funkciju īstenošanai. Projektā un tā anotācijā netiek skarts jautājums par Pārņemšanas rīkojumā norādīto izmantošanas un atsavināšanas aprobežojumu saglabāšanu, izpildi vai atcelšanu. Vienlaikus atzīmējams, ka pienākums nodot nekustamo īpašumu bez atlīdzības Rīgas pilsētas pašvaldības īpašumā, ja tas vairs netiek izmantots šā rīkojuma 1. punktā minēto funkciju īstenošanai, nav nostiprināts Zemesgrāmatā un automātiski uz LNOB nepāries.  Tā kā LNOB nav Pārņemšanas rīkojuma adresāts, uz to bez attiecīgas saistību nodošanas nav attiecināmi rīkojumā ietvertie Atsavināmā īpašuma civiltiesiskās aprites aprobežojumi. Pēc Atsavināmā īpašuma ieguldīšanas kapitālsabiedrības pamatkapitālā LNOB valde būs tiesīga rīkoties ar īpašumu, ievērojot vienīgi tos aprobežojumus, kas nostiprināti zemesgrāmatā.  Ņemot vērā iepriekš norādīto, PKC norāda, ka izskatot jautājumu par Atsavināmā īpašuma ieguldīšanu LNOB pamatkapitālā vienlaikus jāizlemj jautājums par Pārņemšanas rīkojumā ietverto nosacījumu (apgrūtināšanas ar hipotēku un tālākas atsavināšanas aizliegumu, kā arī Rīgas pašvaldības tiesībām atgūt Atsavināto īpašumu, ja tas netiks izmantots valsts pārvaldes funkciju īstenošanai kultūras jomā) turpmāku izpildi. Vienlaikus jārisina jautājums par Atsavināmā īpašuma zemesgrāmatu nodalījuma II. daļas 1. iedaļas 5.3. punktā nostiprinātās atzīmes dzēšanu vai grozīšanu, vai – ja tā tiek saglabāta – par LNOB rīcību ar Atsavināmo īpašumu, iestājoties īpašuma tiesību atcelšanas nosacījumam, jo ne Komerclikumā, ne Publiskas personas mantas atsavināšanas likumā šādai situācijai nav izveidots regulējums | **Ņemts vērā**  Skaidrojam, ka Ministru kabineta 2020.gada 19.februāra rīkojumā Nr.64 „Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā, pārņemšanu valsts īpašumā” norādīto izmantošanas un atsavināšanas aprobežojumu saglabāšanu, izpildi vai atcelšanu nav paredzēts skart, tie saglabājas nemainīgi. Vienlaikus vēršam uzmanību, ka pienākums nodot nekustamo īpašumu bez atlīdzības Rīgas pilsētas pašvaldības īpašumā, ja tas netiek izmantots kultūras funkciju veikšanai, ir nostiprināts Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījuma Nr.13415 II daļas 1.iedaļas 5.3.punktā, saskaņā ar kuru valsts īpašuma tiesība nostiprināta uz laiku, kamēr nekustamais īpašums tiek izmantots Ministru kabineta 2020.gada 19.februāra rīkojuma Nr.64 „Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā, pārņemšanu valsts īpašumā” 1.punktā minēto funkciju veikšanai.  Savukārt Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījuma Nr.13415 nodalījuma II daļas 2.iedaļas 1.1.punktā noteikts aizliegums bez Rīgas pilsētas pašvaldības piekrišanas nekustamo īpašumu atsavināt un apgrūtināt, izņemot Kultūras ministrijas tiesības nekustamo īpašumu ieguldīt valsts sabiedrības ar ierobežotu atbildību „Latvijas Nacionālā opera un balets” pamatkapitālā, nostiprinot īpašuma tiesības uz nekustamo īpašumu zemesgrāmatā uz valsts sabiedrības ar ierobežotu atbildību „Latvijas Nacionālā opera un balets” vārda. Tādejādi minētais ieraksts un Kultūras ministrijas tiesības ieguldīt nekustamo īpašumu valsts sabiedrības ar ierobežotu atbildību „Latvijas Nacionālā opera un balets” pamatkapitālā ir pamatots gan uz Ministru kabineta 2020.gada 19.februāra rīkojumu Nr.64 „Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā, pārņemšanu valsts īpašumā”, gan Rīgas domes 2019.gada 18.decembra lēmumu Nr.2854 – Rīgas dome kā nekustamā īpašuma sākotnējais īpašnieks ir piekritusi nekustamā īpašuma ieguldīšanai valsts sabiedrības ar ierobežotu atbildību „Latvijas Nacionālā opera un balets” pamatkapitālā. | Projekts papildināts ar 3.punktu šādā redakcijā:  „3. Kultūras ministrijai kā valsts sabiedrības ar ierobežotu atbildību „Latvijas Nacionālā opera un balets” kapitāla daļu turētājai nodrošināt, ka nekustamais īpašums Aspazijas bulvārī 3, Rīgā, tiek atgūts valsts īpašumā, attiecīgi samazinot valsts sabiedrības ar ierobežotu atbildību „Latvijas Nacionālā opera un balets” pamatkapitālu, ja tas vairs netiek izmantots šā rīkojuma 1.punktā minēto funkciju īstenošanai, un nodots Rīgas pilsētas pašvaldības īpašumā bez atlīdzības.” |
|  | Projekta sākotnējās ietekmes novērtējuma ziņojums (anotācija). | **Finanšu ministrija:**  Atbilstoši likuma “Par kultūras pieminekļu aizsardzību” 9.pantam zemes gabalus, uz kuriem atrodas kultūras pieminekļi, drīkst piešķirt lietošanā vai iegūt īpašumā zemes likumdošanas aktos noteiktajā kārtībā tikai tad, ja nākamais lietotājs vai īpašnieks ir iepazīstināts ar norādījumiem par attiecīgā kultūras pieminekļa izmantošanu un saglabāšanu. Lūdzam papildināt rīkojuma projekta sākotnējās ietekmes novērtējuma ziņojumu (anotāciju) ar informāciju par to, vai ir saņemts Nacionālās kultūras mantojuma pārvaldes viedoklis, kā arī vai valsts sabiedrība ar ierobežotu atbildību “Latvijas Nacionālā opera un balets” ir iepazīstināta ar norādījumiem par attiecīgā kultūras pieminekļa izmantošanu un saglabāšanu. | **Ņemts vērā** | Papildināts Projekta sākotnējās ietekmes novērtējuma ziņojuma (anotācijas) I sadaļas 2.punkts ar šādu informāciju:  „Vienlaikus nekustamais īpašums ir valsts nozīmes arhitektūras piemineklis „Teātris” (valsts aizsardzības Nr.6513), kas šobrīd spēkā esošajā Valsts aizsargājamo kultūras pieminekļu sarakstā iekļauts ar Kultūras ministrijas 1998.gada 29.oktobra rīkojumu Nr.128 „Par Valsts aizsargājamo kultūras pieminekļu sarakstu”. Nacionālā kultūras mantojuma pārvalde ar 2021.gada 1.septembra norādījumiem Nr.NKMP/2021/14.1-07/4492 „Par valsts nozīmes arhitektūras pieminekļa „Teātris” (valsts aizsardzības Nr.6513) izmantošanu un saglabāšanu, adrese: Aspazijas bulvāris 3, Rīga, (kadastra apzīmējums 0100 005 0056 001)” kapitālsabiedrību ir atkārtoti iepazīstinājusi ar norādījumiem par nekustamā īpašuma kā kultūras pieminekļa izmantošanu un saglabāšanu.” |
|  | Projekta sākotnējās ietekmes novērtējuma ziņojums (anotācija). | **Finanšu ministrija:**  Rīkojuma projektam pievienotās SIA “OBER HAUS VĒRTĒŠANAS SERVISS” atskaites par nekustamā īpašuma Aspazijas bulvārī 3, Rīgā, tirgus vērtību 4.lp. sadaļā “Īpaši pieņēmumi” norādīts, ka *“ir panākta vienošanās ar atbildīgām valsts iestādēm par publisku-privātu partnerību kuras rezultātā īpašuma privatizācija ar attiecīgiem nosacījumiem un ierobežojumiem ir iespējama un kuras rezultātā valsts subsīdijas objekta plašizklaides saimnieciskās darbības nodrošināšanai tiek lielākoties saglabātas, vērtējuma izpratnē tas nozīmē 60% atbalsts izdevumu pozīcijām (~17.6% samazinājums pret 2019.gadu, 15.9% samazinājums pret 5. gadu vidējo atbalstu) subsīdiju objekta operatora nomas maksas maksājumu segšanai un uz īpašnieku attiecināmo izdevumu segšanai, kas neatraujami saistīti ar Nacionālās Operas un Baleta plašizklaides saimniecisko darbību un objekta uzturēšanas izdevumiem”*. Minētās atskaites 13.lp. kā viens no pozitīvajiem faktoriem, kas ietekmē nekustamā īpašuma tirgus vērtību, norādīts, ka publiskās un privātās partnerības potenciāls mazina maksātnespējas risku, savukārt kā negatīvais faktors norādīts, ka publiskās un privātās partnerības nepieciešamība palielina riskus. Lūdzam sniegt papildus informāciju par iepriekš minēto, kā arī skaidrot, vai ir plānots publiskās un privātās partnerības projekts.  Lūdzam papildināt rīkojuma projekta sākotnējās ietekmes novērtējuma ziņojumu (anotāciju) ar informāciju par plānoto turpmāko nekustamā īpašuma Aspazijas bulvārī 3, Rīgā, izmantošanu, t.sk. vai ir plānoti kādi attīstības projekti, rekonstrukcija, vai ir plānots apgrūtināt minēto nekustamo īpašumu ar kādām saistībām. Lūdzam norādīt, kādu Latvijas Nacionālās operas un baleta likumā noteikto funkciju sasniegšana tiks veicināta, ieguldot minēto nekustamo īpašumu kapitālsabiedrības pamatkapitālā un kā tiks nodrošināta Ministru kabineta 2020.gada 19.februāra rīkojuma Nr.64 “Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā, pārņemšanu valsts īpašumā” 1.punktā norādīto funkciju izpilde, kā arī sniegt informāciju par attiecīgo plānoto darbību atbilstību valsts sabiedrības ar ierobežotu atbildību “Latvijas Nacionālā opera un balets” stratēģijai. Lūdzam arī norādīt, vai par plānoto darbību ar nekustamo īpašumu Aspazijas bulvāra 3, Rīgā, pēc tā ieguldīšanas pamatkapitālā ir informēta Rīgas pašvaldība. | **Ņemts vērā**  Skaidrojam, ka publiskās – privātās partnerības projekti attiecībā uz nekustamo īpašumu Aspazijas bulvārī 3, Rīgā, nav un netiek plānoti. | Papildināts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts ar šādu informāciju:  „Nekustamais īpašums arī turpmāk izmantojams Latvijas Nacionālās operas un baleta likuma 3.pantā noteiktajam mērķim un 4.pantā noteiktajam funkcijām:   1. iestudēt operas un baleta izrādes, koncertus un citus uzvedumus; 2. organizēt operas un baleta izrādes un koncertus Latvijā un ārvalstīs; 3. veicināt jaunu latviešu oriģināldarbu radīšanu operas un baleta žanrā un iestudē tos; 4. veicināt jaunu un talantīgu mākslinieku izaugsmi; 5. veidot studijas, kā arī operas un baleta klases; 6. pārstāvēt Latviju dažādos starptautiskajos festivālos, konkursos un citos pasākumos, kā arī reprezentē Latvijas kultūru ārvalstīs un sekmē Latvijas integrāciju pasaules kultūras procesos; 7. veikt kultūrizglītojošo darbu; 8. rosināt sabiedrībā interesi par operu un baletu; 9. vākt, uzkrāt un vērtēt kultūras informāciju un nodrošināt tās pieejamību sabiedrībai; 10. veikt cita veida darbību, kas nav pretrunā ar šajā likumā noteikto Nacionālās operas darbības mērķi.   Kapitālsabiedrības vidēja termiņa darbības stratēģijas projektā 2022. – 2026.gadam (šobrīd skaņošanas procesā) kapitālsabiedrība paredz veikt būtiskākos rekonstrukcijas projektus nekustamajā īpašumā atbilstoši 2019.gada rudenī veiktajam ēkas tehniskās apsekošanas atzinumam (apsekojuma veicējs: akciju sabiedrība „RERE GRUPA”, reģistrācijas Nr.40103819319; apsekojuma vadītājs: Vadims Goremikins (sertifikāta Nr.3-01560), kurā konstatēts, ka Latvijas Nacionālās operas ēka kopumā ir apmierinošā tehniskā stāvoklī ar vidēji svērto nolietojumu 40%, tomēr atsevišķi ēkas elementi un inženiersistēmas ir nepamierinošā tehniskā stāvoklī un ūdensapgāde, apkure un kanalizācija var jebkurā brīdī pilnībā vai daļēji zaudēt darbspēju. Apsekojumā konstatēto kritiskāko (nolietojums virs 50%) un pirmsavārijas stāvoklī esošo inženiersistēmu atjaunošanai kopumā nepieciešamie ieguldījumi pēc provizorisko izmaksu aplēses ir apmēram 6,5 miljoni *euro* (bez rezerves ārkārtas izdevumiem, kuru vēsturiskajam korpusam vēlams plānot vismaz 20% apmērā). Apsekojumā konstatētās kritiskās sadaļas, kurām plānojami rekonstrukciju projekti un piesaistāmas investīcijas (zemāk norādīti tikai pirmsavārijas stāvoklī esošie – nolietojums virs 60% un vairāk):   1. ūdensapgāde (aukstā ūdens un kanalizācijas cauruļvadi, ventiļi, krāni, sanitārtehniskās iekārtas, skaitītāji) – tehniskais nolietojums 70%; 2. karstā ūdens apgāde (cauruļvadi, izolācija, ventiļi, krāni, ūdensmaisītāji, žāvētāji, ūdens sildītāji, skaitītāji) – tehniskais nolietojums 70%; 3. ugunsdzēsības ūdensvads, automātiskās ugunsdzēsības sistēmas un dūmaizsardzības risinājumi; tehniskais nolietojums 70%; 4. apkures sistēma (cauruļvadi, centrālapkures radiatori, kaloriferi, konvektori, stāvvadi, ventiļi, izolācija, siltummaiņi, mēraparāti, automātika u.c. elementi – tehniskais nolietojums 70%; 5. ventilācijas un gaisa kondicionēšanas iekārta – tehniskais nolietojums 70%; 6. elektroapgādes sistēma un elektrotehniskās ietaises – tehniskais nolietojums 70%; 7. apsardzes, signalizācijas, saziņas un citas iekārtas – tehniskais nolietojums 60%; 8. vājstrāvas tīkli un ietaises – tehniskais nolietojums 60%.   Nepieciešamos pārbūves un remonta darbus plānots segt no kapitālsabiedrības pašas ieņēmumiem, kā arī no piesaistītā Eiropas Savienibas struktūrfondu finansējuma. |
|  | Projekta sākotnējās ietekmes novērtējuma ziņojums (anotācija). | **Finašu ministrija:**  Ministru kabineta 2020.gada 19.februāra rīkojuma Nr.64 “Par Rīgas pilsētas pašvaldībai piederošā nekustamā īpašuma Aspazijas bulvārī 3, Rīgā, pārņemšanu valsts īpašumā” sākotnējās ietekmes novērtējuma ziņojumā (anotācijā) norādīts: “*Rīgas domes lēmuma 3.punktā norādīts, ka nepieciešams ņemt vērā, ka uz nekustamā īpašuma sastāvā esošās zemes vienības ar kadastra apzīmējumu 0100 005 0056 atrodas īslaicīgas lietošanas būve ar kadastra apzīmējumu 0100 005 0056 003, kas ar Rīgas pilsētas būvvaldes 2018.gada 28.februāra aktu nodota ekspluatācijā uz Operas vārda. Saskaņā ar Rīgas pilsētas būvvaldes 2018.gada 28.februāra aktu „Par Īslaicīgās lietošanas būve – pacēlājs ar nojumi pie Latvijas Nacionālās operas III kārta Aspazijas bulvārī 3, Rīgā” īslaicīgās lietošanas būves ar kadastra apzīmējumu 0100 005 0056 003 pasūtītājs ir Opera. Pacēlāja nojume ir īslaicīgas lietošanas būve, kuru Opera izmanto īslaicīgai dekorāciju un rekvizītu glabāšanai, to pacelšanai un nolaišanai līdz skatuves līmenim. Saskaņā ar Ministru kabineta 2014.gada 19.augusta noteikumu Nr.500 „Vispārīgie būvnoteikumi” 2.18.apakšpunktu īslaicīgas lietošanas būve ir būve, kuras ekspluatācijas laiks nav ilgāks par pieciem gadiem un kas jānojauc līdz minētā termiņa beigām. Ņemot vērā, ka būves ar kadastra apzīmējumu 0100 005 0056 003 atlikušais ekspluatācijas termiņš ir mazāks par pieciem gadiem un tā nojaucama līdz atļautā ekspluatācijas termiņa beigām, šāda objekta ierakstīšana zemesgrāmatā nav lietderīga. Pēc nekustamā īpašuma pārņemšanas valsts īpašumā Valsts zemes dienesta Nekustamā īpašuma valsts kadastra informācijas sistēmā tiks aktualizēti dati par īslaicīgās lietošanas būvi, reģistrējot to uz valsts vārda Kultūras ministrijas personā. Pacēlāja nojumes ekspluatācija tiks turpināta līdz normatīvajos aktos noteiktajam termiņam […]*”.  Lūdzam papildināt rīkojuma projekta anotāciju ar informāciju par būvi (kadastra apzīmējums 0100 005 0056 003), kura nav reģistrēta zemesgrāmatā, t.sk. informējot, vai to plānots ierakstīt zemesgrāmatā. | **Ņemts vērā** | Papildināts rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts ar šādu informāciju:  „Īslaicīgās lietošanas būvi ar kadastra apzīmējumu 0100 005 0056 003 (kapitālsabiedrības dekorāciju un rekvizītu glabāšanai) nav šobrīd plānots ierakstīt zemesgrāmatā un atbilstoši Ministru kabineta 2014.gada 19.augusta noteikumu Nr.500 „Vispārīgie būvnoteikumi” 10.punktam ir paredzēts pagarināt tās ekspluatāciju, kopā nepārsniedzot 10 gadu termiņu.” |
|  | Projekts. | **Tieslietu ministrija:**  Informējam, ka atbilstoši Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 76.punktam projektam nepieciešams pievienot dokumentus, kas apliecina projektā regulējamo tiesisko attiecību likumību, kā, piemēram, īpašuma tiesību apliecinošos dokumentus un nekustamā īpašuma vērtētāja atskaiti par pamatkapitālā ieguldāmo nekustamo īpašumu novērtējumu. Ņemot vērā minēto, lūdzam pievienot projektam dokumentus, kas apliecina projektā regulējamo tiesisko attiecību likumību. | **Ņemts vērā** | Projektam pievienota sabiedrības ar ierobežotu atbildību „Ober Haus Vērtēšanas serviss” 2021.gada 12.aprīļa vērtējuma atskaite „Atskaite par nekustamā īpašuma Aspazijas bulvārī 3, Rīgā tirgus vērtību”, kurā iekļauti dokumenti, kas apliecina Projektā regulējamo tiesisko attiecību likumību, tai skaitā pievienoti īpašuma tiesību apliecinoši dokumenti. |

Mārcis Katajs

Kultūras ministrijas

Kultūrpolitikas departamenta

Nozaru politikas nodaļas vecākais referents

Tālr.67330327; [Marcis.Katajs@km.gov.lv](mailto:Marcis.Katajs@km.gov.lv)